JAS "2020Q1

บริษัท จัสมิน อินเตอร์เนชั่นแนล จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2563

1.	ข้อมูลทั่วไป

1.1	การแพร่ระบาดของโรคติดเชื้อไวรัสโคโรนา 2019

สถานการณ์การแพร่ระบาดของโรคติดเชื้อไวรัสโคโรนา 2019 ที่ปัจจุบันได้ขยายวงกว้างขึ้นอย่างต่อเนื่อง ทำให้เกิดการชะลอตัวของเศรษฐกิจ และมีผลกระทบต่อธุรกิจและอุตสาหกรรมส่วนใหญ่ สถานการณ์ดังกล่าวอาจนำมาซึ่งความไม่แน่นอนและผลกระทบต่อสภาพแวดล้อมของการดำเนินธุรกิจ

อย่างไรก็ตาม ฝ่ายบริหารของกลุ่มบริษัทจะติดตามความคืบหน้าของสถานการณ์ดังกล่าวอย่างต่อเนื่องและจะประเมินผลกระทบทางการเงินเกี่ยวกับมูลค่าของสินทรัพย์ ประมาณการหนี้สินและหนี้สินที่อาจจะเกิดขึ้นอย่างสม่ำเสมอ อนึ่ง ระดับความรุนแรงของผลกระทบขึ้นอยู่กับมาตรการควบคุมการแพร่กระจายของภาครัฐและระยะเวลาในการแพร่ระบาดของไวรัสดังกล่าว

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการใน                                      งบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและ                                 งบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น  งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                   งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมนี้จัดทำขึ้นโดยรวมงบการเงินของบริษัทฯและบริษัทย่อย (“กลุ่มบริษัท”) และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2562 โดยไม่มีการเปลี่ยนแปลงโครงสร้างเกี่ยวกับบริษัทย่อยในระหว่างงวด ยกเว้นตามที่กล่าวไว้ในหมายเหตุประกอบงบการเงินรวมระหว่างกาลข้อ 5

1.4	มาตรฐานการรายงานทางการเงินใหม่ที่เริ่มมีผลบังคับใช้ในงวดปัจจุบัน

ในระหว่างงวด กลุ่มบริษัทได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2562) และฉบับใหม่ จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2563 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและการให้แนวปฏิบัติทางการบัญชีกับผู้ใช้มาตรฐาน การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของกลุ่มบริษัท อย่างไรก็ตาม มาตรฐานการรายงานทางการเงินฉบับใหม่ซึ่งได้มีการเปลี่ยนแปลงหลักการสำคัญ สามารถสรุปได้ดังนี้

มาตรฐานการรายงานทางการเงิน กลุ่มเครื่องมือทางการเงิน

มาตรฐานการรายงานทางการเงิน กลุ่มเครื่องมือทางการเงิน ประกอบด้วยมาตรฐานและการตีความมาตรฐาน จำนวน 5 ฉบับ ได้แก่

มาตรฐานการรายงานทางการเงินกลุ่มดังกล่าวข้างต้น กำหนดหลักการเกี่ยวกับการจัดประเภทและการวัดมูลค่าเครื่องมือทางการเงินด้วยมูลค่ายุติธรรมหรือราคาทุนตัดจำหน่ายโดยพิจารณาจากประเภทของตราสารทางการเงิน ลักษณะของกระแสเงินสดตามสัญญาและแผนธุรกิจของกิจการ (Business Model) หลักการเกี่ยวกับวิธีการคำนวณการด้อยค่าของเครื่องมือทางการเงินโดยใช้แนวคิดของผลขาดทุนด้านเครดิตที่                         คาดว่าจะเกิดขึ้น และหลักการเกี่ยวกับการบัญชีป้องกันความเสี่ยง รวมถึงการแสดงรายการและการเปิดเผยข้อมูลเครื่องมือทางการเงิน

มาตรฐานกลุ่มนี้ไม่มีผลกระทบอย่างมีสาระสำคัญต่องบการเงินของกลุ่มบริษัท

มาตรฐานการรายงานทางการเงิน ฉบับที่ 16 เรื่อง สัญญาเช่า

มาตรฐานการรายงานทางการเงิน ฉบับที่ 16 ใช้แทนมาตรฐานการบัญชี ฉบับที่ 17 เรื่อง สัญญาเช่า และ                        การตีความมาตรฐานบัญชีที่เกี่ยวข้อง มาตรฐานฉบับนี้ได้กำหนดหลักการของการรับรู้รายการ การวัดมูลค่า การแสดงรายการและการเปิดเผยข้อมูลของสัญญาเช่า และกำหนดให้ผู้เช่ารับรู้สินทรัพย์และหนี้สินสำหรับสัญญาเช่าทุกรายการที่มีระยะเวลาในการเช่ามากกว่า 12 เดือน เว้นแต่สินทรัพย์อ้างอิงนั้นมีมูลค่าต่ำ

การบัญชีสำหรับผู้ให้เช่าไม่มีการเปลี่ยนแปลงอย่างมีสาระสำคัญจากมาตรฐานการบัญชี ฉบับที่ 17 ผู้ให้เช่ายังคงต้องจัดประเภทสัญญาเช่าเป็นสัญญาเช่าดำเนินงานหรือสัญญาเช่าเงินทุน

กลุ่มบริษัทนำมาตรฐานการรายงานทางการเงินฉบับนี้มาถือปฏิบัติโดยรับรู้ผลกระทบสะสมของการนำมาตรฐานการรายงานทางการเงินฉบับนี้มาถือปฏิบัติครั้งแรกโดยปรับปรุงกับกำไรสะสม ณ วันที่                          1 มกราคม 2563 และไม่ปรับย้อนหลังงบการเงินปีก่อนที่แสดงเปรียบเทียบ

ผลสะสมของเปลี่ยนแปลงนโยบายการบัญชีแสดงอยู่ในหมายเหตุประกอบงบการเงินรวมระหว่างกาลข้อ 2

1.5	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน                        งบการเงินสำหรับปีสิ้นสุดวันที่ 31 ธันวาคม 2562 ยกเว้นการเปลี่ยนแปลงนโยบายการบัญชีเรื่องเครื่องมือทางการเงินและสัญญาเช่า

1.5.1	เครื่องมือทางการเงิน

การจัดประเภทรายการและวัดมูลค่า

สินทรัพย์ทางการเงินประเภทตราสารหนี้วัดมูลค่าด้วยมูลค่ายุติธรรมผ่านกำไรหรือขาดทุน หรือราคาทุนตัดจำหน่าย การจัดประเภทดังกล่าวจะขึ้นอยู่กับโมเดลธุรกิจของกลุ่มบริษัทในการจัดการสินทรัพย์ และลักษณะของกระแสเงินสดตามสัญญาของสินทรัพย์ทางการเงินนั้น

หนี้สินทางการเงินจัดประเภทรายการและวัดมูลค่าด้วยวิธีราคาทุนตัดจำหน่าย

การด้อยค่าของสินทรัพย์ทางการเงิน

กลุ่มบริษัทรับรู้ผลขาดทุนด้านเครดิตที่คาดว่าจะเกิดขึ้นต่อสินทรัพย์ทางการเงินที่วัดมูลค่าด้วยวิธีราคาทุนตัดจำหน่ายโดยไม่จำเป็นต้องรอให้เหตุการณ์ที่มีการด้อยค่าด้านเครดิตเกิดขึ้นก่อน กลุ่มบริษัทพิจารณา                        การเปลี่ยนแปลงในความเสี่ยงด้านเครดิตของสินทรัพย์ทางการเงินเป็นระดับ และกำหนดวิธีการวัดค่าเผื่อผลขาดทุนด้านเครดิตและการคำนวณดอกเบี้ยที่แท้จริงที่แตกต่างกันในแต่ละระดับ โดยมีข้อยกเว้นสำหรับลูกหนี้การค้าที่ไม่มีองค์ประกอบเกี่ยวกับการจัดหาเงินที่มีนัยสำคัญ ซึ่งกลุ่มบริษัทใช้วิธีการอย่างง่าย                             ในการพิจารณาค่าเผื่อผลขาดทุนที่คาดว่าจะเกิดขึ้นตลอดอายุ

1.5.2	สัญญาเช่า

สินทรัพย์สิทธิการใช้

กลุ่มบริษัทรับรู้สินทรัพย์สิทธิการใช้ ณ วันที่สัญญาเช่าเริ่มมีผล สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสม ผลขาดทุนจากการด้อยค่าสะสม และปรับปรุงด้วยการวัดมูลค่าของหนี้สินตามสัญญาเช่าใหม่ ราคาทุนของสินทรัพย์สิทธิการใช้ประกอบด้วยจำนวนเงินของหนี้สินตามสัญญาเช่าจากการวัดมูลค่าเริ่มแรก ต้นทุนทางตรงเริ่มแรกที่เกิดขึ้น จำนวนเงินที่จ่ายชำระตามสัญญาเช่า ณ วันที่สัญญาเช่าเริ่มมีผลหรือก่อนวันที่สัญญาเช่าเริ่มมีผล และหักด้วยสิ่งจูงใจตามสัญญาเช่าที่ได้รับ

หากกลุ่มบริษัทไม่มีความเชื่อมั่นอย่างสมเหตุสมผลว่าความเป็นเจ้าของในสินทรัพย์อ้างอิงจะถูกโอนให้แก่กลุ่มบริษัทเมื่อสิ้นสุดอายุสัญญาเช่า สินทรัพย์สิทธิการใช้จะถูกคิดค่าเสื่อมราคาโดยวิธีเส้นตรงนับจากวันที่สัญญาเช่าเริ่มมีผลจนถึงวันสิ้นสุดของอายุการให้ประโยชน์ของสินทรัพย์สิทธิการใช้หรือวันสิ้นสุดอายุสัญญาเช่าแล้วแต่วันใดจะเกิดขึ้นก่อน

หนี้สินตามสัญญาเช่า

ณ วันที่สัญญาเช่าเริ่มมีผล กลุ่มบริษัทรับรู้หนี้สินตามสัญญาเช่าด้วยมูลค่าปัจจุบันของจำนวนเงินที่ต้องจ่ายตามสัญญาเช่า คิดลดด้วยอัตราดอกเบี้ยตามนัยของสัญญาเช่าหรืออัตราดอกเบี้ยเงินกู้ยืมส่วนเพิ่มของกลุ่มบริษัท หลังจากวันที่สัญญาเช่าเริ่มมีผล มูลค่าตามบัญชีของหนี้สินตามสัญญาเช่าจะเพิ่มขึ้นโดยสะท้อนดอกเบี้ยจากหนี้สินตามสัญญาเช่าและลดลงโดยสะท้อนการจ่ายชำระตามสัญญาเช่าที่จ่ายชำระแล้ว นอกจากนี้ มูลค่าตามบัญชีของหนี้สินตามสัญญาเช่าจะถูกวัดมูลค่าใหม่เมื่อมีการเปลี่ยนแปลงหรือประเมินสัญญาเช่าใหม่

สัญญาเช่าระยะสั้นและสัญญาเช่าซึ่งสินทรัพย์อ้างอิงมีมูลค่าต่ำ

จำนวนเงินที่ต้องจ่ายตามสัญญาเช่าที่มีอายุสัญญาเช่า 12 เดือนหรือน้อยกว่านับตั้งแต่วันที่สัญญาเช่าเริ่มมีผล หรือสัญญาเช่าซึ่งสินทรัพย์อ้างอิงมีมูลค่าต่ำ จะถูกรับรู้เป็นค่าใช้จ่ายตามวิธีเส้นตรงตลอดอายุสัญญาเช่า

2.	ผลสะสมจากการเปลี่ยนแปลงนโยบายการบัญชีเนื่องจากการนำมาตรฐานการรายงานทางการเงินใหม่มาถือปฏิบัติ

ตามที่กล่าวในหมายเหตุประกอบงบการเงินรวมระหว่างกาลข้อ 1.4 กลุ่มบริษัทได้นำมาตรฐานการรายงานทางการเงิน ฉบับที่ 16 มาถือปฏิบัติในระหว่างงวดปัจจุบัน โดยกลุ่มบริษัทได้เลือกปรับผลสะสมจากการเปลี่ยนแปลงโดยปรับปรุงกับกำไรสะสม ณ วันที่ 1 มกราคม 2563 และไม่ปรับย้อนหลังงบการเงิน                     งวดก่อนที่แสดงเปรียบเทียบ

ผลกระทบต่อกำไรสะสมต้นงวดปี 2563 จากการเปลี่ยนแปลงนโยบายการบัญชีเนื่องจากการนำมาตรฐานนี้มาถือปฏิบัติ แสดงได้ดังนี้

2.1	สัญญาเช่า

การนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก กลุ่มบริษัทรับรู้หนี้สินตามสัญญาเช่าสำหรับสัญญาเช่าที่เคยจัดประเภทเป็นสัญญาเช่าดำเนินงานด้วยมูลค่าปัจจุบันของเงินจ่ายชำระตามสัญญาเช่าที่เหลืออยู่คิดลดด้วยอัตราดอกเบี้ยเงินกู้ยืมส่วนเพิ่มของกลุ่มบริษัท ณ วันที่ 1 มกราคม 2563 สำหรับสัญญาเช่าที่เคยจัดประเภทเป็นสัญญาเช่าเงินทุน กลุ่มบริษัทรับรู้มูลค่าตามบัญชีของสินทรัพย์และหนี้สินตามสัญญาเช่าด้วยมูลค่าตามบัญชีเดิมก่อนวันที่นำมาตรฐานการรายงานทางการเงิน ฉบับที่ 16                           มาถือปฏิบัติครั้งแรก

รายการปรับปรุงสินทรัพย์สิทธิการใช้ จากการนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก ณ วันที่ 1 มกราคม 2563 สรุปได้ดังนี้

3.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยรายการธุรกิจดังกล่าวสำหรับงวดสามเดือนสิ้นสุดวันที่ 31 มีนาคม 2563 และ 2562 สามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกันมีรายละเอียดดังนี้

ยอดคงเหลือของเงินให้กู้ยืมระยะสั้นและเงินกู้ยืมระยะสั้นระหว่างกลุ่มบริษัทและการเคลื่อนไหวของเงินกู้ยืมดังกล่าวมีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2563 และ 2562 กลุ่มบริษัทมีค่าใช้จ่ายผลประโยชน์พนักงานให้แก่กรรมการและผู้บริหาร ดังต่อไปนี้

ภาระค้ำประกันกับบริษัทย่อย

บริษัทฯมีภาระจากการค้ำประกันให้กับบริษัทย่อยตามที่กล่าวไว้ในหมายเหตุประกอบงบการเงินรวม          ระหว่างกาลข้อ 17.4 ข)

4.	ลูกหนี้การค้าและลูกหนี้อื่น

ยอดคงเหลือของลูกหนี้การค้าแยกตามอายุหนี้ที่คงค้างนับจากวันที่ถึงกำหนดชำระสรุปได้ดังนี้

ยอดคงเหลือของลูกหนี้การค้าของบริษัท จัสมิน ซับมารีน เทเลคอมมิวนิเคชั่นส์ จำกัด (“เจเอสทีซี”)                       ณ วันที่ 31 มีนาคม 2563 จำนวน 2,518 ล้านบาท (31 ธันวาคม 2562: 2,518 ล้านบาท) เป็นลูกหนี้การค้าจากการให้บริการภายใต้สัญญาร่วมลงทุนระหว่างเจเอสทีซีและบริษัท ทีโอที จำกัด (มหาชน) (“ทีโอที”) ซึ่งเป็นบริษัทผู้ให้สัมปทาน ทีโอทีได้ระงับการจ่ายชำระยอดคงค้างไว้ตั้งแต่เดือนกันยายน 2551 จนถึงวันที่             4 ตุลาคม 2554 (วันที่สิ้นสุดสัญญาร่วมลงทุน) เนื่องจากทีโอทียังมีข้อโต้แย้งในวิธีการคำนวณอัตราส่วนแบ่งรายได้กับเจเอสทีซี เพื่อยุติข้อพิพาทดังกล่าว เจเอสทีซีจึงเสนอข้อพิพาทต่อสถาบันอนุญาโตตุลาการ สำนักระงับข้อพิพาท สำนักงานศาลยุติธรรม เรียกร้องให้ทีโอทีชำระเงินส่วนแบ่งรายได้พร้อมดอกเบี้ยเป็นเงินประมาณ 3,395 ล้านบาท ส่วนทีโอทีเสนอข้อพิพาทต่อสถาบันอนุญาโตตุลาการเพื่อเรียกคืนเงินส่วนแบ่งรายได้ที่เจเอสทีซีได้รับเกินตามสัญญาร่วมลงทุนเดียวกันนี้ พร้อมเรียกค่าเสียโอกาสรวมเป็นเงินประมาณ 9,931 ล้านบาท ซึ่งในเดือนพฤษภาคม 2562 เจเอสทีซีได้รับคำชี้ขาดจากสถาบันอนุญาโตตุลาการให้ทีโอทีชำระยอดคงค้างทั้งจำนวน 2,518 ล้านบาท พร้อมดอกเบี้ยจำนวน 877 ล้านบาท (คำนวณในอัตราร้อยละ 7.5 ต่อปี จนถึงวันที่เสนอข้อพิพาท) รวมเป็นจำนวนเงินประมาณ 3,395 ล้านบาท และคิดดอกเบี้ยสำหรับยอดคงค้างดังกล่าวในอัตราร้อยละ 7.5 ต่อปี ต่อไปจนกว่าจะชำระเสร็จสิ้น และให้เจเอสทีซีชำระเงินค่าเสียหายแก่ทีโอทีเป็นจำนวนเงิน 16 ล้านบาท พร้อมดอกเบี้ยในอัตราร้อยละ 7.5 ต่อปี จนกว่าจะชำระเสร็จสิ้น ปัจจุบันทีโอทีได้ยื่นคำร้องขอเพิกถอนคำชี้ขาดสถาบันอนุญาโตตุลาการต่อศาลปกครองกลางแล้ว และเจเอสทีซีได้ยื่นคำคัดค้านแก้คำร้องต่อศาลปกครองกลางแล้วเช่นกัน ผลของข้อพิพาทดังกล่าวจึงถือว่ายังไม่สิ้นสุดเจเอสทีซีจึงยังไม่พิจารณาบันทึกรายการที่เกี่ยวข้องเพิ่มเติมจากคำชี้ขาดดังกล่าว

นอกจากนี้ทีโอทียังได้เรียกร้องให้บริษัท ไทย ลองดิสแทนส์ เทเลคอมมิวนิเคชั่นส์ จำกัด (“ทีแอลดีที”) และเจเอสทีซี ร่วมกันหรือแทนกันชำระค่าใช้จ่าย ค่าเสียหาย พร้อมดอกเบี้ย และค่าเสียโอกาสต่างๆเป็นจำนวนรวมประมาณ 258 ล้านบาท ตามรายละเอียดที่กล่าวไว้ในหมายเหตุประกอบงบการเงินรวมข้อ 10 ใน                      งบการเงินรวมประจำปี 2562 ซึ่งในเดือนพฤศจิกายน 2562 ทีแอลดีทีและเจเอสทีซีได้รับคำชี้ขาดจากสถาบันอนุญาโตตุลาการให้บริษัทย่อยทั้งสองแห่งร่วมกันชำระค่าใช้จ่ายและค่าเสียหายพร้อมดอกเบี้ยคำนวณจนถึงวันชี้ขาดจำนวน 24.9 ล้านบาทแก่ทีโอที โดยการหักกลบลบหนี้กับมูลหนี้ค้างชำระจากทีโอทีต่อทีแอลดีทีพร้อมดอกเบี้ยคำนวณจนถึงวันชี้ขาดจำนวน 25.0 ล้านบาท คงเหลือจำนวนเงินที่ทีแอลดีทีต้องได้รับจากทีโอทีจำนวน 0.1 ล้านบาท พร้อมดอกเบี้ยในอัตราร้อยละ 7.5 ต่อปี จนกว่าจะชำระเสร็จสิ้น 
ทีแอลดีทีได้บันทึกค่าใช้จ่ายและค่าเสียหายพร้อมดอกเบี้ยเป็นค่าใช้จ่ายในงบการเงินรวมปี 2562 แล้ว ปัจจุบันทีโอทีได้ยื่นคำร้องขอเพิกถอนคำชี้ขาดสถาบันอนุญาโตตุลาการต่อศาลปกครองกลางแล้ว ผลที่สุดของข้อพิพาททั้งสองจึงยังไม่สามารถคาดการณ์ได้ในขณะนี้

อย่างไรก็ตาม ฝ่ายบริหารและที่ปรึกษากฎหมายของเจเอสทีซีและทีแอลดีทีเชื่อว่าได้ปฏิบัติตามสัญญาร่วมลงทุนดังกล่าวถูกต้องและครบถ้วน โดยคาดว่าจะไม่มีค่าเสียหายเพิ่มเติมจากที่ได้บันทึกไว้ในงบการเงิน

เจเอสทีซีและทีแอลดีทีได้โอนสิทธิเรียกร้องในการรับเงินส่วนแบ่งรายได้จากทีโอทีภายใต้สัญญาร่วมลงทุนดังกล่าวเพื่อค้ำประกันเงินกู้ยืมระยะยาวของเจเอสทีซีตามที่กล่าวไว้ในหมายเหตุประกอบงบการเงินรวมระหว่างกาลข้อ 10.2

5.	เงินลงทุนในบริษัทย่อย

ตามที่กล่าวไว้ในหมายเหตุประกอบงบการเงินรวมระหว่างกาลข้อ 4 ปัจจุบันเจเอสทีซีได้รับคำชี้ขาดจากสถาบันอนุญาโตตุลาการให้ทีโอทีชำระยอดคงค้างของส่วนแบ่งรายได้จากการให้บริการภายใต้สัญญา      ร่วมลงทุนทั้งจำนวน และทีโอทีได้ยื่นคำร้องขอเพิกถอนคำชี้ขาดสถาบันอนุญาโตตุลาการต่อศาลปกครองกลางแล้ว ฝ่ายบริหารของเจเอสทีซีเชื่อว่าการบันทึกรายได้จากการให้บริการดังกล่าวสอดคล้องกับสัญญาร่วมลงทุนดังกล่าวข้างต้น

เมื่อวันที่ 24 มกราคม 2563 ที่ประชุมวิสามัญผู้ถือหุ้นครั้งที่ 1/2563 ของบริษัท แจส โมบาย บรอดแบนด์ จำกัด ได้มีมติอนุมัติให้เพิ่มทุนจำนวน 98.8 ล้านบาท ซึ่งมีผลทำให้ทุนจดทะเบียนทั้งหมดเพิ่มขึ้นเป็น 100 ล้านบาท และเปลี่ยนแปลงชื่อบริษัทเป็น “บริษัท ทรี บีบี ทีวี จำกัด” (“ทรีบีบีทีวี”) และได้จดทะเบียนกับกระทรวงพาณิชย์แล้ว ซึ่งบริษัทฯได้ลงทุนเพิ่มทั้งจำนวนโดยไม่มีการเปลี่ยนแปลงเกี่ยวกับโครงสร้างผู้ถือหุ้นของทรีบีบีทีวี

6.	เงินลงทุนในบริษัทร่วม

บริษัทฯจะต้องดำรงสัดส่วนการถือหน่วยลงทุนในJASIF ตามที่เปิดเผยไว้ในหมายเหตุประกอบงบการเงินรวมข้อ 29 ในงบการเงินรวมประจำปี 2562

บริษัทฯได้รับเงินปันผลจากJASIF ในระหว่างงวดสามเดือนสิ้นสุดวันที่ 31 มีนาคม 2563 เป็นจำนวนเงินประมาณ 304 ล้านบาท (31 มีนาคม 2562: 297 ล้านบาท)

เงินลงทุนในJASIFตามวิธีส่วนได้เสียและวิธีราคาทุน มีรายละเอียดดังนี้

มูลค่ายุติธรรมของเงินลงทุนในJASIF ณ วันที่ 31 มีนาคม 2563 ซึ่งเป็นบริษัทจดทะเบียนในตลาดหลักทรัพย์แห่งประเทศไทยมีมูลค่าเท่ากับ 12,692 ล้านบาท (31 ธันวาคม 2562: 14,668 ล้านบาท)

บริษัทฯได้นำใบสำคัญแสดงการถือหน่วยลงทุนในJASIF จำนวน 1,045 ล้านหน่วยไปวางเป็นหลักประกันวงเงินกู้ยืมตามที่กล่าวไว้ในหมายเหตุประกอบงบการเงินรวมระหว่างกาลข้อ 10.1

7.	ที่ดิน อาคารและอุปกรณ์

8.	สินทรัพย์สิทธิการใช้

9.	เจ้าหนี้การค้าและเจ้าหนี้อื่น

บริษัท ทริปเปิลที บรอดแบนด์ จำกัด (มหาชน) (“ทริปเปิลที”) มีข้อโต้แย้งกับบริษัท ทีทีแอนด์ที จำกัด (มหาชน) (“ทีทีแอนด์ที”) เกี่ยวกับการชำระยอดคงค้างระหว่างกันในปี 2552 โดยวิธีการโอนตั๋วสัญญาใช้เงินและการโอนสิทธิการรับชำระเงินเป็นจำนวนรวม 877 ล้านบาท และสัญญาให้บริการวงจรเช่าตามที่เปิดเผยไว้ในหมายเหตุประกอบงบการเงินรวมข้อ 11 ในงบการเงินรวมประจำปี 2562

10.	เงินกู้ยืมระยะยาวจากธนาคาร

เงินกู้ยืมข้อ 10.1 ค้ำประกันโดยใบสำคัญแสดงการถือหน่วยลงทุนในJASIF จำนวน 1,045 ล้านหน่วย บัญชีเงินฝากออมทรัพย์ที่เปิดไว้เพื่อวัตถุประสงค์ในการสำรองการชำระหนี้ของบริษัทฯ นอกจากนี้ภายใต้สัญญาให้สินเชื่อดังกล่าวได้ระบุข้อปฏิบัติและข้อจำกัดไว้บางประการ เช่น การดำรงอัตราส่วนทางการเงิน การดำรงอัตราส่วนการถือหุ้นและการก่อภาระหนี้สิน และหากมีการรับเงินปันผลจากJASIF หรือมีการรับเงินจากการขายหน่วยลงทุนJASIF ให้นำเงินดังกล่าวมาชำระหนี้เงินกู้ เป็นต้น อย่างไรก็ตาม ณ วันที่ 31 มีนาคม 2563 บริษัทฯไม่สามารถดำรงอัตราส่วนทางการเงินตามเงื่อนไขที่ระบุในสัญญาเงินกู้ยืมดังกล่าว ทำให้เจ้าหนี้เงินกู้อาจใช้สิทธิบางประการตามที่ระบุในสัญญา ซึ่งรวมถึงการเรียกชำระหนี้คืนทั้งจำนวนจากบริษัทฯ เพื่อให้เป็นไปตามมาตรฐานรายงานทางการเงิน บริษัทฯจึงจัดประเภทเงินกู้ยืมดังกล่าว ณ วันที่ 31 มีนาคม 2563 เป็นหนี้สินหมุนเวียนทั้งจำนวนในงบแสดงฐานะการเงิน อย่างไรก็ตามบริษัทฯ สามารถชำระดอกเบี้ยได้ตามปกติ

เงินกู้ยืมข้อ 10.2 ค้ำประกันโดยการโอนสิทธิและประโยชน์ตามสัญญาสัมปทานตามที่กล่าวไว้ในหมายเหตุประกอบงบการเงินรวมระหว่างกาลข้อ 4 และค้ำประกันโดยทีแอลดีที นอกจากนี้ยังมีบริษัท จัสเทล         เน็ทเวิร์ค จำกัด เข้าร่วมรับผิดชดใช้หนี้อย่างลูกหนี้ร่วม

11.	หนี้สินตามสัญญาเช่า

12.	เจ้าหนี้ค่าอุปกรณ์

ยอดคงค้างของเจ้าหนี้ค่าอุปกรณ์ของบริษัทฯค้ำประกันการชำระเงินโดยบริษัท อคิวเมนท์ จำกัด และบริษัท                       จัสมิน อินเตอร์เนต จำกัด และของบริษัทย่อยค้ำประกันการชำระเงินโดยบริษัท อคิวเมนท์ จำกัด

13.	ทุนจดทะเบียน/ ใบสำคัญแสดงสิทธิที่จะซื้อหุ้นสามัญ

เมื่อวันที่ 23 มีนาคม 2563 ที่ประชุมวิสามัญผู้ถือหุ้นของบริษัทฯครั้งที่ 1/2563 มีมติอนุมัติการเพิ่มทุน                    จดทะเบียนของบริษัทฯ อีกจำนวน 76.8 ล้านบาท จากเดิม 4,777.7 ล้านบาท (หุ้นสามัญจำนวน 9,555.3 ล้านหุ้น มูลค่าหุ้นละ 0.5 บาท) รวมเป็นทุนจดทะเบียนใหม่จำนวน 4,854.5 ล้านบาท (หุ้นสามัญจำนวน 9,708.9 ล้านหุ้น มูลค่าหุ้นละ 0.5 บาท) เพื่อรองรับการใช้สิทธิตามใบสำคัญแสดงสิทธิ (JAS-W3) บริษัทฯได้                     จดทะเบียนเพิ่มทุนกับกระทรวงพาณิชย์แล้วเมื่อวันที่ 30 มีนาคม 2563

ในเดือนธันวาคม 2562 มีการใช้สิทธิซื้อหุ้นสามัญของบริษัทฯ ตามใบสำคัญแสดงสิทธิ (JAS-W3) จำนวน 37.8 ล้านหน่วย โดยจัดสรรเป็นหุ้นสามัญใหม่จำนวน 45.0 ล้านหุ้น ซึ่งบริษัทฯได้จดทะเบียนเพิ่มทุนที่ชำระแล้วกับกระทรวงพาณิชย์ในวันที่ 6 มกราคม 2563

ในระหว่างงวดปัจจุบัน มีการใช้สิทธิตามใบสำคัญแสดงสิทธิจำนวน 87.7 ล้านหน่วย โดยจัดสรรเป็นหุ้นสามัญใหม่จำนวน 104.6 ล้านหุ้น ซึ่งบริษัทฯได้จดทะเบียนเพิ่มทุนกับกระทรวงพาณิชย์ในวันที่                          3 เมษายน 2563 ด้วยเหตุนี้บริษัทฯจึงได้แสดงการใช้สิทธิแปลงสภาพเป็นหุ้นดังกล่าวจำนวน 377.0 ล้านบาท เป็น “เงินรับล่วงหน้าค่าหุ้น” ในส่วนของผู้ถือหุ้น ณ วันที่ 31 มีนาคม 2563

ณ วันที่ 31 มีนาคม 2563 บริษัทฯคงเหลือใบสำคัญแสดงสิทธิที่ยังมิได้มีการใช้สิทธิจำนวน 1,169.4                   ล้านหน่วย (31 ธันวาคม 2562: 1,257.1 ล้านหน่วย)

เมื่อวันที่ 9 เมษายน 2563 ที่ประชุมคณะกรรมการบริษัทฯ ครั้งที่ 4/2563 มีมติอนุมัติให้จ่ายเงินปันผลระหว่างกาลแทนการจ่ายปันผลประจำปี 2562 ให้แก่ผู้ถือหุ้น บริษัทฯจึงปรับราคาการใช้สิทธิและอัตราการใช้สิทธิใบสำคัญแสดงสิทธิ (JAS-W3) เนื่องจากอาจทำให้ผู้ถือใบสำคัญแสดงสิทธิ (JAS-W3) เสียสิทธิและผลประโยชน์ใดๆอันพึงได้ เพื่อรักษาผลประโยชน์ตอบแทนของผู้ถือใบสำคัญแสดงสิทธิ จึงมีการปรับราคาการใช้สิทธิเดิม 3.605 บาทต่อหุ้น เป็น 3.392 บาทต่อหุ้น และอัตราการใช้สิทธิจากใบสำคัญแสดงสิทธิที่จะซื้อหุ้นสามัญ 1 หน่วย มีสิทธิซื้อหุ้นสามัญ 1.192 หุ้น เป็นใบสำคัญแสดงสิทธิที่จะซื้อหุ้นสามัญ 1 หน่วย มีสิทธิซื้อหุ้นสามัญ 1.267 หุ้น

14.	ภาษีเงินได้

ภาษีเงินได้ระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปีที่ประมาณไว้

ภาษีเงินได้สำหรับงวดสามเดือนสิ้นสุดวันที่ 31 มีนาคม 2563 และ 2562 สรุปได้ดังนี้

15.	กำไร (ขาดทุน) ต่อหุ้น

กำไร (ขาดทุน) ต่อหุ้นขั้นพื้นฐานคำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกที่ออกอยู่ในระหว่างงวด

กำไร (ขาดทุน) ต่อหุ้นปรับลดคำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ               (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวดกับจำนวนถัวเฉลี่ยถ่วงน้ำหนักของหุ้นสามัญที่บริษัทฯอาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวดหรือ ณ วันออกหุ้นสามัญเทียบเท่า

การคำนวณกำไร (ขาดทุน) ต่อหุ้นขั้นพื้นฐานและกำไร (ขาดทุน) ต่อหุ้นปรับลดสำหรับงวดสามเดือนสิ้นสุดวันที่ 31 มีนาคม 2563 และ 2562 แสดงการคำนวณได้ดังนี้

เนื่องจากใบสำคัญแสดงสิทธิดังกล่าวข้างต้นมีผลทำให้ขาดทุนต่อหุ้นสำหรับงวดปัจจุบันลดลง ดังนั้น บริษัทฯจึงไม่นำผลของใบสำคัญแสดงสิทธิดังกล่าวมารวมคำนวณเพื่อหากำไร (ขาดทุน) ต่อหุ้นปรับลด

16.	ส่วนงานดำเนินงาน

กลุ่มบริษัทจัดโครงสร้างองค์กรเป็นหน่วยธุรกิจตามประเภทของการบริการ ในระหว่างงวดปัจจุบัน                     กลุ่มบริษัทไม่มีการเปลี่ยนแปลงโครงสร้างของส่วนงานดำเนินงานที่รายงาน

รายได้ระหว่างส่วนงานถูกตัดออกจากงบการเงินรวมแล้ว

ข้อมูลรายได้และกำไรของส่วนงานของกลุ่มบริษัทสำหรับงวดสามเดือนสิ้นสุดวันที่ 31 มีนาคม 2563 และ 2562 มีดังต่อไปนี้

ข้อมูลเกี่ยวกับเขตภูมิศาสตร์

กลุ่มบริษัทดำเนินธุรกิจในเขตภูมิศาสตร์เดียว คือประเทศไทย ดังนั้นรายได้และสินทรัพย์ที่แสดงอยู่ใน                          งบการเงิน จึงถือเป็นการรายงานตามเขตภูมิศาสตร์แล้ว

17.	ภาระผูกพันและหนี้สินที่อาจเกิดขึ้น

17.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2563 กลุ่มบริษัทมีรายจ่ายฝ่ายทุนที่เกี่ยวข้องกับการซื้ออุปกรณ์และโปรแกรมคอมพิวเตอร์จำนวน 27 ล้านเหรียญสหรัฐอเมริกา และ 261 ล้านบาท (31 ธันวาคม 2562: 8 ล้านเหรียญสหรัฐอเมริกา และ 42 ล้านบาท)

17.2	ภาระผูกพันเกี่ยวกับสัญญาเช่าและสัญญาบริการ

ณ วันที่ 31 มีนาคม 2563 และวันที่ 31 ธันวาคม 2562 กลุ่มบริษัทมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาเช่าและสัญญาบริการที่บอกเลิกไม่ได้ที่ไม่ได้บันทึกเป็นหนี้สินในงบการเงิน ดังนี้

17.3	ทรีบีบีทีวีได้ทำสัญญาค่าสิทธิกับบริษัทในต่างประเทศสองแห่งเพื่อการได้สิทธิในการเผยแพร่ลิขสิทธิ์ภาพยนตร์ โดยภายใต้เงื่อนไขตามสัญญาค่าสิทธิ ทรีบีบีทีวีต้องจ่ายค่าสิทธิตามอัตราที่ระบุในสัญญา ซึ่งในระหว่างปี 2563 - 2568 ทรีบีบีทีวีต้องจ่ายค่าสิทธิภายใต้สัญญาดังกล่าวเป็นจำนวนเงินปีละ 13 ล้านเหรียญสหรัฐอเมริกา

17.4	การค้ำประกัน

ก)	ณ วันที่ 31 มีนาคม 2563 กลุ่มบริษัทมีภาระผูกพันจากการที่ธนาคารออกหนังสือค้ำประกันการประมูลงานและการปฏิบัติตามสัญญาเป็นจำนวนเงินประมาณ 402 ล้านบาท ในนามของกลุ่มบริษัท (31 ธันวาคม 2562: 391 ล้านบาท) และเฉพาะของบริษัทฯเป็นจำนวน 3 ล้านบาท (31 ธันวาคม 2562: 3 ล้านบาท)

ข)	ณ วันที่ 31 มีนาคม 2563 บริษัทฯมีภาระผูกพันในการค้ำประกันหนังสือค้ำประกันที่ออกโดยธนาคารในนามของบริษัทย่อยเป็นจำนวนเงินรวม 3 ล้านบาท (31 ธันวาคม 2562: 3 ล้านบาท)

ค)	ณ วันที่ 31 มีนาคม 2563 บริษัทย่อยมีภาระผูกพันตามเลตเตอร์ออฟเครดิตกับผู้ขายต่างประเทศ                          เป็นจำนวนเงินรวมประมาณ 2 ล้านเหรียญสหรัฐอเมริกา (31 ธันวาคม 2562: ผู้ขายในประเทศและต่างประเทศเป็นจำนวนรวมประมาณ 8 ล้านบาท และ 5 ล้านเหรียญสหรัฐอเมริกา)

17.5	คดีฟ้องร้องจากการกลับคำพิพากษาของศาลฎีกา

ในงวดปัจจุบัน ไม่มีความคืบหน้าที่สำคัญเกี่ยวกับคดีและข้อพิพาทตามที่ได้เปิดเผยไว้ในหมายเหตุประกอบงบการเงินรวมข้อ 34.6 ในงบการเงินรวมประจำปี 2562 ยกเว้น

เมื่อวันที่ 19 มีนาคม 2563 บริษัทฯเข้าทำสัญญาประนีประนอมยอมความกับโจทก์รายหนึ่ง (เจ้าหนี้รายเดิม) โดยตามสัญญาประนีประนอมยอมความ บริษัทฯจะต้องชำระเงินต้นและดอกเบี้ยเป็นจำนวนเงินรวม 347 ล้านบาท พร้อมดอกเบี้ยตามสัญญาประนีประนอมยอมความดังกล่าวจนกว่าจะชำระเสร็จสิ้นเป็นผลให้บริษัทฯบันทึกหนี้สินเพิ่มเติมเป็นจำนวน 11 ล้านบาท ปัจจุบันอยู่ระหว่างรอคำพิพากษาตามยอมจากศาลอุทธรณ์คดีชำนัญพิเศษ โดยโจทก์อีกสามรายที่บริษัทฯได้เข้าทำสัญญาประนีประนอมยอมความไปในปี 2562 และในเดือนมกราคม 2563 ในปี 2562 มีหนึ่งรายได้รับอนุมัติจากศาลทรัพย์สินทางปัญญาและการค้าระหว่างประเทศกลาง (“ศาลทรัพย์สินทางปัญญาฯ”) แล้ว และอีกสองรายอยู่ระหว่างรอคำพิพากษาตามยอมจากศาลอุทธรณ์คดีชำนัญพิเศษ โดยตามสัญญาประนีประนอมยอมความทั้งหมดสี่ราย บริษัทฯจะต้องชำระเงินต้นและดอกเบี้ยเป็นจำนวนเงินรวม 1,788 ล้านบาท (คำนวณโดยอ้างอิงอัตราแลกเปลี่ยนธนาคารแห่งประเทศไทย ณ วันที่ 31 มีนาคม 2563) พร้อมดอกเบี้ยตามสัญญาประนีประนอมยอมความดังกล่าวจนกว่าจะชำระเสร็จสิ้น สำหรับโจทก์อีกหนึ่งราย บริษัทฯอยู่ระหว่างการเจรจาประนีประนอมยอมความ

ประมาณการหนี้สินจากการกลับคำพิพากษาของศาลฎีกาของเจ้าหนี้สถาบันการเงินอีกหนึ่งรายที่บริษัทฯบันทึกไว้ในงบการเงินจำนวนเงินรวม 69 ล้านบาท (เงินต้นจำนวน 33 ล้านบาท และดอกเบี้ยจำนวน 36 ล้านบาท) (31 ธันวาคม 2562: เจ้าหนี้สถาบันการเงินสองรายเป็นจำนวนเงิน 399 ล้านบาท ซึ่งเป็นเงินต้นจำนวน 201 ล้านบาท และดอกเบี้ยจำนวน 198 ล้านบาท) โดยพิจารณาจากมูลหนี้ที่ศาลทรัพย์สินทางปัญญาฯพิจารณาให้บริษัทฯต้องชำระให้กับเจ้าหนี้รายดังกล่าว

ผลที่สุดของคดีฟ้องร้องสำหรับคดีที่ยังไม่ถึงที่สุดยังไม่สามารถคาดการณ์ได้ในขณะนี้ ฝ่ายบริหารของบริษัทฯจึงพิจารณาว่าจำนวนสำรองที่บันทึกไว้ในบัญชีนั้นเพียงพอและเหมาะสมในสถานการณ์ปัจจุบัน อย่างไรก็ตาม การบันทึกประมาณการหนี้สินนี้ไม่ได้เป็นการรับสภาพหนี้หรือผูกพันบริษัทฯให้ต้องจ่ายชำระหนี้สินดังกล่าวแต่อย่างใด

17.6	คดีฟ้องร้องและข้อพิพาท

ในงวดปัจจุบัน ไม่มีความคืบหน้าที่สำคัญเกี่ยวกับคดีและข้อพิพาทตามที่ได้เปิดเผยไว้ในหมายเหตุประกอบงบการเงินรวมข้อ 34.5 ข้อ 34.7 และข้อ 34.8 ในงบการเงินรวมประจำปี 2562

17.7	ใบอนุญาตประกอบกิจการโทรคมนาคม

บริษัทย่อยที่ได้รับใบอนุญาตประกอบกิจการโทรคมนาคมจากสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (“กสทช.”) มีภาระผูกพันที่จะต้องปฏิบัติตามข้อกำหนดต่างๆ ที่ระบุไว้ในใบอนุญาตและต้องชำระค่าธรรมเนียมใบอนุญาตรายปี และค่าธรรมเนียมในการนำส่งเข้ากองทุนเพื่อจัดให้มีบริการโทรคมนาคมพื้นฐานโดยทั่วถึงและบริการเพื่อสังคม (USO) ตามข้อกำหนดและเงื่อนไขที่ประกาศโดยกสทช.

บริษัท เอเซียส รีเยนแนล เซอร์วิส จำกัด (“เออาร์เอส”) เป็นผู้ให้บริการโทรศัพท์เคลื่อนที่ผ่านดาวเทียม                                                           อยู่ในระหว่างการยื่นขอใบอนุญาตประกอบกิจการโทรคมนาคมแบบที่สามจากกสทช. ปัจจุบัน เออาร์เอสยังไม่ได้รับใบอนุญาตดังกล่าว

18.	เหตุการณ์ภายหลังรอบระยะเวลารายงาน

เมื่อวันที่ 9 เมษายน 2563 ที่ประชุมคณะกรรมการบริษัทฯครั้งที่ 4/2563 มีมติอนุมัติดังนี้

1. 	อนุมัติให้เลื่อนการประชุมสามัญผู้ถือหุ้นประจำปี 2563 จากที่กำหนดไว้ในวันที่ 27 เมษายน 2563 โดยจะกำหนดวันและวาระการประชุมตามความเหมาะสมกับสถานการณ์การแพร่ระบาดของไวรัสโคโรนาสายพันธุ์ใหม่ต่อไป

2. 	อนุมัติการจ่ายเงินปันผลระหว่างกาลสำหรับผลการดำเนินงานประจำปี 2562 ในอัตราหุ้นละ 1.48 บาท คิดเป็นจำนวนเงินประมาณ 12,306 ล้านบาท แทนการจ่ายเงินปันผลประจำปี โดยเงินปันผลดังกล่าวจะบันทึกบัญชีในไตรมาสที่สองของปีปัจจุบัน

และเมื่อวันที่ 8 พฤษภาคม 2563 ที่ประชุมคณะกรรมการบริษัทฯครั้งที่ 5/2563 มีมติอนุมัติให้จ่ายเงินปันผล                           ระหว่างกาล ให้แก่ผู้ถือหุ้นของบริษัทฯจากกำไรสะสม ณ วันที่ 31 มีนาคม 2563 ในอัตราหุ้นละ 0.05 บาท คิดเป็นจำนวนเงินประมาณ 416 ล้านบาท เงินปันผลนี้จะถูกบันทึกบัญชีในไตรมาสที่สองของ                        ปีปัจจุบัน

19.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 8 พฤษภาคม 2563

| มาตรฐานการรายงานทางการเงิน | มาตรฐานการรายงานทางการเงิน |

| ฉบับที่ 7 | การเปิดเผยข้อมูลเครื่องมือทางการเงิน |

| ฉบับที่ 9 | เครื่องมือทางการเงิน |

| มาตรฐานการบัญชี | มาตรฐานการบัญชี |

| ฉบับที่ 32 | การแสดงรายการเครื่องมือทางการเงิน |

| การตีความมาตรฐานการรายงานทางการเงิน | การตีความมาตรฐานการรายงานทางการเงิน |

| ฉบับที่ 16 | การป้องกันความเสี่ยงของเงินลงทุนสุทธิในหน่วยงานต่างประเทศ |

| ฉบับที่ 19 | การชำระหนี้สินทางการเงินด้วยตราสารทุน |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม |

|  | 31 ธันวาคม 2562 | เพิ่มขึ้น (ลดลง) | 1 มกราคม 2563 |

| งบแสดงฐานะการเงิน |  |  |  |

| สินทรัพย์ |  |  |  |

| สินทรัพย์ไม่หมุนเวียน |  |  |  |

| ที่ดิน อาคารและอุปกรณ์ | 35,302 | (1,047) | 34,255 |

| สินทรัพย์สิทธิการใช้ | - | 60,977 | 60,977 |

| ค่าเช่าจ่ายล่วงหน้า | 817 | (817) | - |

|  |  |  |  |

| หนี้สินและส่วนของผู้ถือหุ้น |  |  |  |

| หนี้สินหมุนเวียน |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | 338 | 3,558 | 3,896 |

| หนี้สินไม่หมุนเวียน |  |  |  |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | 636 | 55,555 | 56,191 |

| ส่วนของผู้ถือหุ้น |  |  |  |

| กำไรสะสม - ยังไม่ได้จัดสรร | 6,320 | - | 6,320 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | 31 ธันวาคม 2562 | เพิ่มขึ้น (ลดลง) | 1 มกราคม 2563 |

| งบแสดงฐานะการเงิน |  |  |  |

| สินทรัพย์ |  |  |  |

| สินทรัพย์ไม่หมุนเวียน |  |  |  |

| ที่ดิน อาคารและอุปกรณ์ | 5 | (3) | 2 |

| สินทรัพย์สิทธิการใช้ | - | 124 | 124 |

| ค่าเช่าจ่ายล่วงหน้า | 119 | (119) | - |

|  |  |  |  |

| หนี้สินและส่วนของผู้ถือหุ้น |  |  |  |

| หนี้สินหมุนเวียน |  |  |  |

| ส่วนของหนี้สินตามสัญญาเช่าที่ถึงกำหนดชำระภายในหนึ่งปี | 1 | - | 1 |

| หนี้สินไม่หมุนเวียน |  |  |  |

| หนี้สินตามสัญญาเช่า - สุทธิจากส่วนที่ถึงกำหนดชำระภายในหนึ่งปี | 1 | 2 | 3 |

| ส่วนของผู้ถือหุ้น |  |  |  |

| กำไรสะสม - ยังไม่ได้จัดสรร | 12,996 | - | 12,996 |



|  |  | (หน่วย: ล้านบาท) |

|  | งบการเงินรวม | งบการเงิน เฉพาะกิจการ |

| ภาระผูกพันตามสัญญาเช่าที่เปิดเผย ณ วันที่ 31 ธันวาคม 2562 | 85,517 | 11 |

| หัก: สัญญาเช่าระยะสั้นและสัญญาเช่าที่สินทรัพย์อ้างอิงมีมูลค่าต่ำ | (57) | - |

| บวก: สิทธิเลือกในการขยายอายุสัญญาเช่า | 51 | - |

| หัก: สัญญาที่พิจารณาเป็นสัญญาบริการ | (39) | (9) |

| หัก: ค่าเช่าจ่ายล่วงหน้าและอื่นๆ | (857) | - |

| หัก: ดอกเบี้ยจ่ายรอตัดบัญชี | (25,502) | - |

| หนี้สินตามสัญญาเช่าเพิ่มขึ้นจากการนำมาตรฐานการรายงาน ทางการเงิน ฉบับที่ 16 มาถือปฏิบัติครั้งแรก | 59,113 | 2 |

| หนี้สินสัญญาเช่าการเงิน ณ วันที่ 31 ธันวาคม 2562 | 974 | 2 |

| หนี้สินตามสัญญาเช่า ณ วันที่ 1 มกราคม 2563 | 60,087 | 4 |

|  |  |  |

| ประกอบด้วย |  |  |

| หนี้สินสัญญาเช่าหมุนเวียน | 3,896 | 1 |

| หนี้สินสัญญาเช่าไม่หมุนเวียน | 56,191 | 3 |

|  | 60,087 | 4 |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ที่ดินและส่วนปรับปรุงที่ดิน | 7 | - |

| อาคารและส่วนปรับปรุงอาคาร | 175 | 1 |

| อุปกรณ์สำหรับให้บริการโครงข่ายโทรคมนาคม | 58,929 | - |

| เครื่องมือและอุปกรณ์ | 2 | 1 |

| รวมสินทรัพย์สิทธิการใช้จากการนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก | 59,113 | 2 |

| รายการปรับปรุงสินทรัพย์สัญญาเช่าการเงิน ณ วันที่                         31 ธันวาคม 2562 | 1,047 | 3 |

| รายการปรับปรุงค่าเช่าจ่ายล่วงหน้า ณ วันที่                                           31 ธันวาคม 2562 | 817 | 119 |

| รวมสินทรัพย์สิทธิการใช้ ณ วันที่ 1 มกราคม 2563 | 60,977 | 124 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | นโยบายการกำหนดราคา |

|  | 2563 | 2562 |  |

| รายการธุรกิจกับบริษัทร่วม |  |  |  |

| รายได้ค่าบริหารดูแลและบำรุงรักษาทรัพย์สินเส้นใยแก้วนำแสง | 97 | 67 | ราคาตามสัญญา |

| ค่าเช่าอุปกรณ์และโครงข่าย | 2,314 | 1,120 | ราคาตามสัญญา |

|  |  |  |  |

| รายการธุรกิจกับบริษัทที่เกี่ยวข้องกัน |  |  |  |

| รายได้จากการขายและการบริการ | 5 | 6 | ราคาตามสัญญาหรือราคาที่กิจการคิดกับลูกค้ารายอื่น |

| ค่าเช่าและค่าบริการอื่นรับ | 13 | 14 | ราคาตามสัญญาหรือราคาที่กิจการคิดกับลูกค้ารายอื่น |

| ค่าใช้จ่ายอื่น | 18 | 6 | ราคาตามสัญญาหรือราคาที่กิจการคิดกับลูกค้ารายอื่น |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | นโยบายการกำหนดราคา |

|  | 2563 | 2562 |  |

| รายการธุรกิจกับบริษัทย่อย |  |  |  |

| (ตัดออกจากงบการเงินรวมแล้ว) |  |  |  |

| ค่าจัดการรับ | 143 | 139 | ราคาตามสัญญา |

| ค่าเช่าและค่าบริการอื่นรับ | 12 | 11 | ราคาตามสัญญาหรือราคาที่กิจการคิดกับลูกค้ารายอื่น |

| ดอกเบี้ยรับ | 25 | 17 | อ้างอิงกับอัตราดอกเบี้ยเงินฝากธนาคารพาณิชย์                            บวกร้อยละ 0.5 |

| ค่าใช้จ่ายอื่น | 9 | 9 | ราคาตามสัญญา |

| ดอกเบี้ยจ่าย | 19 | 6 | ร้อยละ 1.4 ถึง 2.1 ต่อปี |

| ต้นทุนโครงการจ่ายล่วงหน้าจากค่าบริการติดตั้ง | - | 560 | ราคาตามสัญญา |

| รับโอนสิทธิในเจ้าหนี้ค่าอุปกรณ์                  และทรัพย์สิน | - | 6 | ราคาตามสัญญา |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 4) |  |  |  |  |

| บริษัทที่เกี่ยวข้องกัน |  |  |  |  |

| กลุ่มโมโน | 62 | 61 | - | - |

|  |  |  |  |  |

| ลูกหนี้อื่น - กิจการที่เกี่ยวข้องกัน (หมายเหตุ 4) |  |  |  |  |

| บริษัทย่อย | - | - | 208 | 177 |

| (ตัดออกจากงบการเงินรวมแล้ว) |  |  |  |  |

| บริษัทร่วม |  |  |  |  |

| JASIF | 35 | 109 | - | - |

| รวม | 35 | 109 | 208 | 177 |

| หัก: ค่าเผื่อหนี้สงสัยจะสูญ | - | - | (11) | (11) |

| รวมลูกหนี้อื่น - กิจการที่เกี่ยวข้องกัน - สุทธิ | 35 | 109 | 197 | 166 |

|  |  |  |  |  |

|  |  |  |  |  |

|  |  |  |  |  |

| เงินปันผลค้างรับจากบริษัทย่อย |  |  |  |  |

| บริษัทย่อย | - | - | 198 | 12,996 |

| (ตัดออกจากงบการเงินรวมแล้ว) |  |  |  |  |

|  |  |  |  |  |

| ค่าเช่าจ่ายล่วงหน้า - กิจการที่เกี่ยวข้องกัน |  |  |  |  |

| บริษัทย่อย | - | - | - | 119 |

| (ตัดออกจากงบการเงินรวมแล้ว) |  |  |  |  |

| บริษัทร่วม |  |  |  |  |

| JASIF | - | 817 | - | - |

| รวมค่าเช่าจ่ายล่วงหน้า - กิจการที่เกี่ยวข้องกัน | - | 817 | - | 119 |

|  |  |  |  |  |

| เจ้าหนี้การค้า - กิจการที่เกี่ยวข้องกัน (หมายเหตุ 9) |  |  |  |  |

| บริษัทที่เกี่ยวข้องกัน |  |  |  |  |

| กลุ่มโมโน | 8 | 7 | - | - |

|  |  |  |  |  |

| เจ้าหนี้อื่น - กิจการที่เกี่ยวข้องกัน (หมายเหตุ 9) |  |  |  |  |

| บริษัทย่อย | - | - | 81 | 66 |

| (ตัดออกจากงบการเงินรวมแล้ว) |  |  |  |  |

| บริษัทที่เกี่ยวข้องกัน |  |  |  |  |

| กลุ่มโมโน | 24 | 14 | - | - |

| รวมเจ้าหนี้อื่น - กิจการที่เกี่ยวข้องกัน | 24 | 14 | 81 | 66 |

|  |  |  |  |  |

| หนี้สินตามสัญญาเช่า - กิจการที่เกี่ยวข้องกัน |  |  |  |  |

| บริษัทร่วม |  |  |  |  |

| JASIF | 57,888 | - | - | - |

|  |  |  |  |  |

| สำรองการประกันรายได้ค่าเช่า - กิจการที่เกี่ยวข้องกัน |  |  |  |  |

| บริษัทร่วม |  |  |  |  |

| JASIF | 25,767 | 26,362 | - | - |

|  |  |  |  |  |

|  |  |  |  |  |

| เงินมัดจำรับจากลูกค้า |  |  |  |  |

| บริษัทย่อย | - | - | 10 | 10 |

| (ตัดออกจากงบการเงินรวมแล้ว) |  |  |  |  |

| บริษัทที่เกี่ยวข้องกัน |  |  |  |  |

| กลุ่มโมโน | 8 | 7 | - | - |

| รวมเงินมัดจำรับจากลูกค้า | 8 | 7 | 10 | 10 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ |  |  | ยอดคงเหลือ |

|  | ณ วันที่ | การเคลื่อนไหวในระหว่างงวด | การเคลื่อนไหวในระหว่างงวด | ณ วันที่ |

|  | 31 ธันวาคม 2562 | เพิ่มขึ้น | ลดลง | 31 มีนาคม 2563 |

|  | (ตรวจสอบแล้ว) |  |  |  |

| เงินให้กู้ยืมระยะสั้นแก่บริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| บริษัท อคิวเมนท์ จำกัด | 6,389 | - | - | 6,389 |

| บริษัท ทรี บีบี ทีวี จำกัด | - | 140 | - | 140 |

| รวม | 6,389 | 140 | - | 6,529 |

| เงินกู้ยืมระยะสั้นจากบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| บริษัท เอเซียส รีเยนแนล เซอร์วิส จำกัด | 330 | - | - | 330 |

| บริษัท จัสมิน อินเตอร์เนต จำกัด | 80 | - | - | 80 |

| บริษัท จัสมิน เทเลคอม ซิสเต็มส์ จำกัด (มหาชน) | 327 | - | - | 327 |

| บริษัท จัสเทล เน็ทเวิร์ค จำกัด | 47 | - | - | 47 |

| บริษัท พรีเมียม แอสเซท จำกัด | 620 | - | - | 620 |

| บริษัท ไทย ลองดิสแทนส์ เทเลคอมมิวนิเคชั่นส์ จำกัด | 10 | - | - | 10 |

| บริษัท ที.เจ.พี. เอ็นจิเนียริ่ง จำกัด | 40 | - | - | 40 |

| บริษัท ทริปเปิลที บรอดแบนด์ จำกัด (มหาชน) | 3,696 | 600 | - | 4,296 |

| รวม | 5,150 | 600 | - | 5,750 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2563 | 2562 | 2563 | 2562 |

| ผลประโยชน์ระยะสั้น | 56 | 51 | 8 | 14 |

| ผลประโยชน์หลังออกจากงาน | 6 | 5 | 1 | 1 |

| รวม | 62 | 56 | 9 | 15 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) | 62 | 61 | - | - |

| ลูกหนี้การค้า - กิจการที่ไม่เกี่ยวข้องกัน | 3,901 | 3,768 | 54 | 50 |

| ลูกหนี้อื่น - กิจการที่เกี่ยวข้องกัน (หมายเหตุ 3) | 35 | 109 | 208 | 177 |

| ลูกหนี้อื่น - กิจการที่ไม่เกี่ยวข้องกัน | 70 | 111 | - | - |

| รวม | 4,068 | 4,049 | 262 | 227 |

| หัก: ค่าเผื่อหนี้สงสัยจะสูญ | (962) | (882) | (65) | (61) |

| ลูกหนี้การค้าและลูกหนี้อื่น - สุทธิ | 3,106 | 3,167 | 197 | 166 |



|  |  |  | (หน่วย: ล้านบาท) | (หน่วย: ล้านบาท) |

| อายุหนี้ค้างชำระ | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| กิจการที่เกี่ยวข้องกัน |  |  |  |  |

| ยังไม่ถึงกำหนดชำระ | 3 | 4 | - | - |

| ค้างชำระ |  |  |  |  |

| ไม่เกิน 3 เดือน | 19 | 19 | - | - |

| มากกว่า 3 - 6 เดือน | 17 | 17 | - | - |

| มากกว่า 6 - 12 เดือน | 20 | 17 | - | - |

| มากกว่า 12 เดือน | 3 | 4 | - | - |

| รวม (หมายเหตุ 3) | 62 | 61 | - | - |

|  |  |  |  |  |

| กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 124 | 85 | - | - |

| ค้างชำระ |  |  |  |  |

| ไม่เกิน 3 เดือน | 254 | 222 | - | - |

| มากกว่า 3 - 6 เดือน | 117 | 122 | - | - |

| มากกว่า 6 - 12 เดือน | 77 | 77 | - | - |

| มากกว่า 12 เดือน | 3,329 | 3,262 | 54 | 50 |

| รวม | 3,901 | 3,768 | 54 | 50 |

| หัก: ค่าเผื่อหนี้สงสัยจะสูญ | (962) | (882) | (54) | (50) |

| สุทธิ | 2,939 | 2,886 | - | - |

| ลูกหนี้การค้า - สุทธิ | 3,001 | 2,947 | - | - |



|  | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |

| ราคาทุน | 4,032 | 3,933 |

| หัก: ค่าเผื่อการด้อยค่าของเงินลงทุน | (980) | (980) |

| รวมเงินลงทุนในบริษัทย่อย - สุทธิ | 3,052 | 2,953 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

| ชื่อบริษัท | ราคาทุน | ราคาทุน | มูลค่าตามบัญชี ตามวิธีส่วนได้เสีย - สุทธิ | มูลค่าตามบัญชี ตามวิธีส่วนได้เสีย - สุทธิ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| กองทุนรวมโครงสร้างพื้นฐานบรอดแบนด์             อินเทอร์เน็ต จัสมิน (“JASIF”) | 14,570 | 14,570 | 3,898 | 3,935 |

| บริษัท ศูนย์บริการวิทยาการ อินเตอร์เนต จำกัด | 49 | 49 | 63 | 63 |

| บริษัท เทเลคอม เคเอสซี จำกัด | - | - | - | - |

| รวมเงินลงทุนในบริษัทร่วม | 14,619 | 14,619 | 3,961 | 3,998 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| ชื่อบริษัท | ราคาทุน | ราคาทุน | ค่าเผื่อการด้อยค่า ของเงินลงทุน | ค่าเผื่อการด้อยค่า ของเงินลงทุน | มูลค่าตามบัญชี ตามวิธีราคาทุน - สุทธิ | มูลค่าตามบัญชี ตามวิธีราคาทุน - สุทธิ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |  | (ตรวจสอบแล้ว) |

| กองทุนรวมโครงสร้างพื้นฐาน        บรอดแบนด์อินเทอร์เน็ต จัสมิน | 14,570 | 14,570 | - | - | 14,570 | 14,570 |

| บริษัท ศูนย์บริการวิทยาการ        อินเตอร์เนต จำกัด | 49 | 49 | (33) | (33) | 16 | 16 |

| บริษัท เทเลคอม เคเอสซี จำกัด | - | - | - | - | - | - |

| รวมเงินลงทุนในบริษัทร่วม | 14,619 | 14,619 | (33) | (33) | 14,586 | 14,586 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | วิธีส่วนได้เสีย | วิธีส่วนได้เสีย | วิธีราคาทุน | วิธีราคาทุน |

|  | 31 มีนาคม            2563 | 31 ธันวาคม 2562 | 31 มีนาคม              2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| ราคาทุน | 14,725 | 10,450 | 14,725 | 10,450 |

| บวก: ซื้อเงินลงทุนเพิ่มขึ้น | - | 4,275 | - | 4,275 |

| บวก: ส่วนแบ่งกำไรจากเงินลงทุนสะสม | 3,237 | 2,969 | - | - |

| หัก: กำไรจากการขายสินทรัพย์เข้ากองทุนฯ                 ตามสัดส่วนการถือหน่วยลงทุนของบริษัทฯ | (9,268) | (9,268) | - | - |

| หัก: เงินปันผลรับสะสม | (4,641) | (4,336) | - | - |

| หัก: เงินคืนทุนสะสม | (155) | (155) | (155) | (155) |

| สุทธิ | 3,898 | 3,935 | 14,570 | 14,570 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2563 | 35,302 | 5 |

| รายการปรับปรุงสินทรัพย์สิทธิการใช้ จากการนำมาตรฐานการรายงานทางการเงิน ฉบับที่ 16 มาถือปฏิบัติครั้งแรก | (1,047) | (3) |

| ซื้อเพิ่มระหว่างงวด - ราคาทุน | 966 | 1 |

| โอนออกระหว่างงวด | (3) | - |

| ค่าเสื่อมราคาสำหรับงวด | (1,243) | - |

| มูลค่าสุทธิตามบัญชี ณ วันที่ 31 มีนาคม 2563 | 33,975 | 3 |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2563 (หมายเหตุ 2) | 60,977 | 124 |

| เพิ่มระหว่างงวด | 30 | - |

| ยกเลิกระหว่างงวด - มูลค่าสุทธิตามบัญชี ณ วันที่ยกเลิก | (2) | - |

| ค่าตัดจำหน่ายสำหรับงวด | (1,337) | (4) |

| มูลค่าสุทธิตามบัญชี ณ วันที่ 31 มีนาคม 2563 | 59,668 | 120 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่เกี่ยวข้องกัน              (หมายเหตุ 3) | 8 | 7 | - | - |

| เจ้าหนี้การค้า - กิจการที่ไม่เกี่ยวข้องกัน | 2,139 | 2,001 | - | - |

| เจ้าหนี้อื่น - กิจการที่เกี่ยวข้องกัน              (หมายเหตุ 3) | 24 | 14 | 81 | 66 |

| เจ้าหนี้อื่น - กิจการที่ไม่เกี่ยวข้องกัน | 344 | 290 | 20 | 18 |

| ค่าใช้จ่ายค้างจ่าย | 63 | 63 | 28 | 9 |

| ต้นทุนโครงการค้างจ่าย - กิจการ                           ที่ไม่เกี่ยวข้องกัน | 139 | 141 | - | - |

| รวมเจ้าหนี้การค้าและเจ้าหนี้อื่น | 2,717 | 2,516 | 129 | 93 |



|  | อัตราดอกเบี้ย |  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

| เงินกู้ | (ร้อยละต่อปี) | กำหนดชำระ | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  |  |  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  |  |  | (ตรวจสอบแล้ว) |  | (ตรวจสอบแล้ว) |

| 10.1 | MLR - 0.25 | ชำระคืนเป็นรายงวด 6 เดือน โดยเริ่มชำระงวดแรกเดือนมิถุนายน 2561 และงวดสุดท้ายเดือนธันวาคม 2568 | 3,354 | 3,558 | 3,354 | 3,558 |

| 10.2 | MLR | ชำระคืนเป็นรายไตรมาส โดยเริ่มชำระงวดแรกเดือนมีนาคม 2554 และงวดสุดท้ายเดือนกันยายน 2563 | 66 | 106 | - | - |

| รวม |  |  | 3,420 | 3,664 | 3,354 | 3,558 |

| หัก: ค่าธรรมเนียมทางการเงินรอตัดจ่าย | หัก: ค่าธรรมเนียมทางการเงินรอตัดจ่าย | หัก: ค่าธรรมเนียมทางการเงินรอตัดจ่าย | (47) | (43) | (47) | (43) |

| ยอดสุทธิ | ยอดสุทธิ | ยอดสุทธิ | 3,373 | 3,621 | 3,307 | 3,515 |

| หัก: ส่วนที่ถึงกำหนดชำระภายในหนึ่งปี | หัก: ส่วนที่ถึงกำหนดชำระภายในหนึ่งปี | หัก: ส่วนที่ถึงกำหนดชำระภายในหนึ่งปี | (3,373) | (841) | (3,307) | (735) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | - | 2,780 | - | 2,780 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2563 | 3,664 | 3,558 |

| หัก: จ่ายคืนเงินกู้ | (244) | (204) |

| ยอดคงเหลือ ณ วันที่ 31 มีนาคม 2563 | 3,420 | 3,354 |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ณ วันที่ 1 มกราคม 2563 (หมายเหตุ 2) | 60,087 | 4 |

| เพิ่มขึ้น | 37 | 1 |

| เพิ่มขึ้นจากดอกเบี้ย | 937 | - |

| เงินจ่ายชำระ | (1,908) | - |

| ณ วันที่ 31 มีนาคม 2563 | 59,153 | 5 |

| หัก : ส่วนที่ถึงกำหนดชำระในหนึ่งปี | (3,970) | (2) |

| หนี้สินตามสัญญาเช่า - สุทธิจากส่วนที่ถึงกำหนดชำระในหนึ่งปี | 55,183 | 3 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้ค่าอุปกรณ์ | 1,761 | 2,110 | 857 | 1,169 |

| หัก: ดอกเบี้ยรอการตัดจำหน่าย | (35) | (49) | (13) | (21) |

| รวม | 1,726 | 2,061 | 844 | 1,148 |

| หัก: ส่วนที่ถึงกำหนดชำระภายในหนึ่งปี | (1,470) | (1,626) | (809) | (1,088) |

| รวมเจ้าหนี้ค่าอุปกรณ์ - สุทธิจากส่วนที่ถึง          กำหนดชำระภายในหนึ่งปี | 256 | 435 | 35 | 60 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2563 | 2562 | 2563 | 2562 |

| ภาษีเงินได้ระหว่างกาล | 43 | 68 | - | - |

| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (13) | 55 | - | - |

| ภาษีเงินได้ที่แสดงอยู่ในงบกำไรขาดทุนเบ็ดเสร็จ | 30 | 123 | - | - |



|  | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม | งบการเงินรวม |

|  | กำไร (ขาดทุน)                สำหรับงวด | กำไร (ขาดทุน)                สำหรับงวด | จำนวนหุ้นสามัญ                ถัวเฉลี่ยถ่วงน้ำหนัก | จำนวนหุ้นสามัญ                ถัวเฉลี่ยถ่วงน้ำหนัก | กำไร (ขาดทุน) ต่อหุ้น | กำไร (ขาดทุน) ต่อหุ้น |

|  | 2563 | 2562 | 2563 | 2562 | 2563 | 2562 |

|  | (ล้านบาท) | (ล้านบาท) | (ล้านหุ้น) | (ล้านหุ้น) | (บาท) | (บาท) |

| กำไร (ขาดทุน) ต่อหุ้นขั้นพื้นฐาน |  |  |  |  |  |  |

| กำไร (ขาดทุน) ส่วนที่เป็นของผู้ถือหุ้นของบริษัทใหญ่ | (990) | 559 | 8,211 | 8,139 | (0.12) | 0.07 |

| ผลกระทบของหุ้นสามัญเทียบเท่าปรับลด |  |  |  |  |  |  |

| ใบสำคัญแสดงสิทธิที่จะซื้อหุ้นสามัญที่ออก                                 ให้กับผู้ถือหุ้นเดิม | - | - | 398 | 494 |  |  |

| กำไร (ขาดทุน) ต่อหุ้นปรับลด |  |  |  |  |  |  |

| กำไร (ขาดทุน) ที่เป็นของผู้ถือหุ้นสามัญสมมติว่ามี                    การใช้สิทธิซื้อหุ้นสามัญจากใบสำคัญแสดงสิทธิ | (990) | 559 | 8,609 | 8,633 | ปรับเพิ่ม | 0.06 |



|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | กำไรสำหรับงวด | กำไรสำหรับงวด | จำนวนหุ้นสามัญ                ถัวเฉลี่ยถ่วงน้ำหนัก | จำนวนหุ้นสามัญ                ถัวเฉลี่ยถ่วงน้ำหนัก | กำไรต่อหุ้น | กำไรต่อหุ้น |

|  | 2563 | 2562 | 2563 | 2562 | 2563 | 2562 |

|  | (ล้านบาท) | (ล้านบาท) | (ล้านหุ้น) | (ล้านหุ้น) | (บาท) | (บาท) |

| กำไรต่อหุ้นขั้นพื้นฐาน |  |  |  |  |  |  |

| กำไรส่วนที่เป็นของผู้ถือหุ้นของบริษัทใหญ่ | 130 | 263 | 8,211 | 8,139 | 0.02 | 0.03 |

| ผลกระทบของหุ้นสามัญเทียบเท่าปรับลด |  |  |  |  |  |  |

| ใบสำคัญแสดงสิทธิที่จะซื้อหุ้นสามัญที่ออก                           ให้กับผู้ถือหุ้นเดิม | - | - | 398 | 494 |  |  |

| กำไรต่อหุ้นปรับลด |  |  |  |  |  |  |

| กำไรที่เป็นของผู้ถือหุ้นสามัญสมมติว่ามีการใช้สิทธิ               ซื้อหุ้นสามัญจากใบสำคัญแสดงสิทธิ | 130 | 263 | 8,609 | 8,633 | 0.02 | 0.03 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ส่วนงานการให้ บริการอินเทอร์เน็ตความเร็วสูง | ส่วนงานการให้ บริการอินเทอร์เน็ตความเร็วสูง | ส่วนงานการให้บริการโครงข่ายโทรคมนาคม | ส่วนงานการให้บริการโครงข่ายโทรคมนาคม | ส่วนงานจัดหา ออกแบบและวางระบบสื่อสารและโทรคมนาคม | ส่วนงานจัดหา ออกแบบและวางระบบสื่อสารและโทรคมนาคม | ส่วนงานอื่นๆ | ส่วนงานอื่นๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2563 | 2562 | 2563 | 2562 | 2563 | 2562 | 2563 | 2562 | 2563 | 2562 | 2563 | 2562 |

| รายได้จากการขายและการบริการ |  |  |  |  |  |  |  |  |  |  |  |  |

| รายได้จากภายนอก | 4,346 | 4,228 | 217 | 222 | 17 | 11 | 35 | 37 | - | - | 4,615 | 4,498 |

| รายได้ระหว่างส่วนงาน | 8 | 568 | 118 | 203 | 9 | 13 | 40 | 40 | (175) | (824) | - | - |

| รายได้ทั้งสิ้น | 4,354 | 4,796 | 335 | 425 | 26 | 24 | 75 | 77 | (175) | (824) | 4,615 | 4,498 |

| กำไร (ขาดทุน) จากการดำเนินงานตามส่วนงาน | 1,293 | 1,625 | 101 | 73 | 10 | 5 | (20) | 1 |  |  | 1,384 | 1,704 |

| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |  |  |  |  |

| รายได้อื่น |  |  |  |  |  |  |  |  |  |  | 151 | 90 |

| กำไร (ขาดทุน) จากอัตราแลกเปลี่ยน |  |  |  |  |  |  |  |  |  |  | (318) | 150 |

| ค่าใช้จ่ายในการขายและการบริการ |  |  |  |  |  |  |  |  |  |  | (331) | (279) |

| ค่าใช้จ่ายในการบริหาร |  |  |  |  |  |  |  |  |  |  | (973) | (1,004) |

| หนี้สงสัยจะสูญ |  |  |  |  |  |  |  |  |  |  | (76) | (61) |

| ส่วนแบ่งกำไรจากเงินลงทุนในบริษัทร่วม |  |  |  |  |  |  |  |  |  |  | 267 | 237 |

| ต้นทุนทางการเงิน |  |  |  |  |  |  |  |  |  |  | (1,060) | (152) |

| ภาษีเงินได้ |  |  |  |  |  |  |  |  |  |  | (30) | (123) |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  |  |  | (4) | (3) |

| กำไร (ขาดทุน) ส่วนที่เป็นของผู้ถือหุ้นของบริษัทฯ |  |  |  |  |  |  |  |  |  |  | (990) | 559 |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |

| จ่ายชำระ |  |  |

| ภายใน 1 ปี | 27 | 7,320 |

| มากกว่า 1 ปี แต่ไม่เกิน 5 ปี | 8 | 28,374 |

| มากกว่า 5 ปี | - | 49,823 |

|  |  |  |

|  | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2563 | 31 ธันวาคม 2562 |

|  |  | (ตรวจสอบแล้ว) |

| จ่ายชำระ |  |  |

| ภายใน 1 ปี | 4 | 5 |

| มากกว่า 1 ปี แต่ไม่เกิน 5 ปี | 4 | 6 |

| มากกว่า 5 ปี | - | - |